सुवेदीको अग्रसरतामा स्थापित प्रतिभा पुरस्कार प्रतिष्ठानले हालसम्म ५० जनाभन्दा बढीलाई सम्मान र पुरस्कृत गरिसकेको छ । प्रतिष्ठानको उनी अध्यक्ष हुन् । साहित्यका साथै शिक्षा, धार्मिक, सामाजिक क्षेत्रमा समेत सुवेदीको महत्वपूर्ण योगदान रहेको आयोजक संस्थामध्येको पूर्वाञ्चल साहित्य प्रतिष्ठानका महासचिव गोकुल अधिकारीले बताए । दोसल्ला, माला र टीका लगाइदिएर सुवेदीकै उचाइ बराबरको ताम्रपत्र भाषाशास्त्री बालकृष्ण पोखरेल, पूर्वसञ्चारमन्त्री डा. मीनेन्द्र रिजाल, विराटनगर महानगरपालिकाका प्रमुख भीम पराजुली, प्रदेशसभा सदस्य जयराम यादव, विन्द्या कार्कीलगायतले हस्तान्तरण गरेका थिए ।
